Hari Pembebasan Kebangsaan Korea

Hari Pembebasan Kebangsaan Korea adalah hari perayaan yang disambut setiap tahun pada 15 Ogos di Korea Utara dan Selatan. Ia memperingati Hari Kemenangan ke atas Jepun, ketika pasukan tentera A.S. dan Soviet mengakhiri penjajahan Jepun selama hampir 3 dekad di Korea. Ia terkenal sebagai satu-satunya cuti umum di semenanjung Korea yang disambut oleh Korea Utara dan Korea Selatan.

Etimologi

Di Korea Selatan ia dikenali sebagai Gwangbokjeol (secara harfiah, "hari cahaya itu kembali"), dan merupakan salah satu cuti umum di Korea Selatan. Di Korea Utara ia dikenali sebagai Chogukhaebangŭi nal (조국 해방 의 날 secara harfiah: Hari Pembebasan Tanah Air), dan juga salah satu cuti umum di Korea Utara. Hari Gwangbokjeol merupakan hari penting bagi identiti Bangsa Korea.Belajar Bagaimana Korea Mencipta Identiti Dari Legenda Sejarah The Patriots Malaysia Dicapai 9 Oktober 2019.

Sejarah
Selepas Semenanjung Korea dibebaskan oleh pihak Bersekutu pada tahun 1945, kerajaan Korea yang bebas diwujudkan tiga tahun kemudian, pada 15 Ogos 1948, ketika tokoh pro-Amerika Syngman Rhee dipilih sebagai Presiden pertama Korea Selatan dan pro-Soviet Kim Il-sung menjadi Pemimpin pertama Korea Utara. Gwangbokjeol secara rasmi ditetapkan sebagai cuti umum pada 1 Oktober 1949 di Korea Selatan dan dikenali sebagai Chogukhaebangŭi nal (조국 해방 의 날 secara harfiah "Hari Pembebasan Tanah Air") di Korea Utara. Thinking of reunification through Gwangbokjeol, official blog of the Ministry of Unification

Budaya pop
The Peak atau Life of Lee Youk-sa, the Poet Who Embraced Epoch, yang dibintangi oleh Kim Dong-wan dari boyband Shinhwa adalah siaran drama khas dua bahagian dari MBC untuk memperingati peristiwa Gwangbokjeol. Ia adalah mengenai kehidupan penyair dan aktivis kemerdekaan, Lee Youk-sa, yang hidup semasa Zaman Kolonial Jepun, dan meninggal dunia di penjara pada umur 40 tahun. Beliau meninggalkan 40 keping puisi tentang perjuangan Korea.

Rujukan

Bacaan lanjut
South Korea Independence Day di Independenceday.com
South Korea Independence Day di laman Holidays around the World

Pautan luar

 The Independence Hall of Korea
 Gwangbokjeol Song, video clip made in 1958 di blog rasmi Kementerian Pentadbiran Awam dan Keselamatan 
 Gwangbokjeol Song di Kementerian Hal Ehwal Patriot dan Veteran 

Kategori:1945 di Korea
Kategori:Perayaan Ogos
Kategori:Nasionalisme Korea
Kategori:Cuti umum di Korea Selatan
Kategori:Cuti umum di Korea Utara
Kategori:Hari kemenangan